ระเบียบคณะกรรมการคุ้มครองผู้บริโภคระเบียบคณะกรรมการคุ้มครองผู้บริโภคว่าด้วยการปฏิบัติราชการเพื่อประชาชนของสำนักงานคณะกรรมการคุ้มครองผู้บริโภคพ.ศ. ๒๕๔๗ สืบเนื่องจากพระราชบัญญัติระเบียบบริหารราชการแผ่นดิน(ฉบับที่ ๕) พ.ศ. ๒๕๔๕มาตรา ๓/๑บัญญัติให้การบริหารราชการต้องเป็นไปเพื่อประโยชน์สุขของประชาชนเกิดผลสัมฤทธิ์ต่อภารกิจของรัฐความมีประสิทธิภาพ ความคุ้มค่าในเชิงภารกิจแห่งรัฐ การลดขั้นตอนการปฏิบัติงานการลดภารกิจและการยุบเลิกหน่วยงานที่ไม่จำเป็นการกระจายภารกิจและทรัพยากรในท้องถิ่น การกระจายอำนาจตัดสินใจ การอำนวยความสะดวกและการตอบสนองความต้องการของประชาชนโดยมีผู้รับผิดชอบต่อผลของงานในการปฏิบัติหน้าที่ของส่วนราชการต้องใช้วิธีการบริหารกิจการบ้านเมืองที่ดีโดยเฉพาะอย่างยิ่งให้คำนึงถึงความรับผิดชอบของผู้ปฏิบัติงานการมีส่วนร่วมของประชาชน การเปิดเผยข้อมูล การติดตามตรวจสอบและประเมินผลการปฏิบัติงาน ทั้งนี้ ตามความเหมาะสมของแต่ละภารกิจดังนั้น การปรับปรุงคุณภาพการให้บริการ จึงเป็นแนวทางหนึ่งที่จำเป็นอย่างยิ่งเพื่อให้การบริหารราชการเป็นไปอย่างมีประสิทธิภาพและสามารถตอบสนองตามความต้องการของประชาชน และเพื่อให้การบริหารราชการของสำนักงานคณะกรรมการคุ้มครองผู้บริโภคเป็นไปด้วยความมีประสิทธิภาพมีการพัฒนาการให้บริการประชาชน ที่สอดคล้องกับมาตรา ๓/๑แห่งพระราชบัญญัติระเบียบบริหารราชการแผ่นดิน (ฉบับที่ ๕) พ.ศ. ๒๕๔๕ประกอบกับมติคณะรัฐมนตรีเมื่อวันที่ ๑๙ พฤษภาคม ๒๕๔๖ เรื่องการลดขั้นตอนและระยะเวลาการปฏิบัติราชการเพื่อประชาชนอาศัยอำนาจตามความในมาตรา๑๐ (๖) และมาตรา๒๐ แห่งพระราชบัญญัติคุ้มครองผู้บริโภค พ.ศ. ๒๕๒๒คณะกรรมการคุ้มครองผู้บริโภคจึงวางระเบียบไว้ ดังต่อไปนี้ข้อ๑ ระเบียบนี้เรียกว่า ระเบียบคณะกรรมการคุ้มครองผู้บริโภคว่าด้วยการปฏิบัติราชการเพื่อประชาชนของสำนักงานคณะกรรมการคุ้มครองผู้บริโภคพ.ศ. ๒๕๔๗ข้อ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ให้ยกเลิกระเบียบคณะกรรมการคุ้มครองผู้บริโภคว่าดัวยการปฏิบัติราชการเพื่อประชาชนของสำนักงานคณะกรรมการคุ้มครองผู้บริโภค พ.ศ. ๒๕๔๒ข้อ๔ ในระเบียบนี้ผู้บังคับบัญชา หมายความว่าเลขาธิการคณะกรรมการคุ้มครองผู้บริโภค รองเลขาธิการคณะกรรมการคุ้มครองผู้บริโภคหรือผู้ช่วยเลขาธิการคณะกรรมการคุ้มครองผู้บริโภค หรือผู้ได้รับมอบหมายอื่นๆผู้อำนวยการ หมายความว่าผู้อำนวยการส่วน ผู้อำนวยการกอง หรือผู้อำนวยการสำนัก หรือผู้ได้รับมอบหมายอื่นๆในสำนักงานคณะกรรมการคุ้มครองผู้บริโภคเจ้าหน้าที่ผู้รับผิดชอบ หมายความว่าเจ้าหน้าที่สำนักงานคณะกรรมการคุ้มครองผู้บริโภคที่ผู้บังคับบัญชาหรือผู้อำนวยการมอบหมายงานให้พิจารณาดำเนินการผู้ประสานคดี หมายความว่านิติกร หรือเจ้าหน้าที่สำนักงานคณะกรรมการคุ้มครองผู้บริโภคที่ได้รับมอบหมายให้เป็นผู้รับผิดชอบสำนวนคดีที่คณะกรรมการคุ้มครองผู้บริโภคมีมติให้ดำเนินคดีสำนักงาน หมายความว่าสำนักงานคณะกรรมการคุ้มครองผู้บริโภคหน่วยงาน หมายความว่ากลุ่มงาน ส่วน กอง หรือสำนักในสำนักงานคณะกรรมการคุ้มครองผู้บริโภคคณะกรรมการเฉพาะเรื่อง หมายความว่าคณะกรรมการว่าด้วยการโฆษณาคณะกรรมการว่าด้วยฉลาก และคณะกรรมการว่าด้วยสัญญาตามกฎหมายว่าด้วยการคุ้มครองผู้บริโภคหมวด ๑การปฏิบัติราชการทั่วไป ข้อ๕ การรับเรื่องร้องทุกข์จากผู้บริโภคหรือการรับเรื่องอื่นใดให้หน่วยงานที่รับผิดชอบในการรับเรื่องเป็นผู้ดำเนินการลงรับหนังสือและเสนอผู้บังคับบัญชาลงนามเพื่อมอบหมายให้หน่วยงานที่เกี่ยวข้องรับผิดชอบเป็นผู้ดำเนินการตามที่ผู้บังคับบัญชาสั่งการโดยผู้อำนวยการพิจารณาสั่งการให้เจ้าหน้าที่ผู้รับผิดชอบดำเนินการต่อไปภายใน๑ วันทำการนับแต่วันที่ได้รับเรื่องข้อ๖ เจ้าหน้าที่ผู้รับผิดชอบดำเนินการตรวจสอบข้อเท็จจริงและรวบรวมเอกสารหลักฐานที่เกี่ยวข้องนำเสนอผู้อำนวยการเพื่อนำเสนอผู้บังคับบัญชาพิจารณาลงนามในหนังสือส่งเรื่องให้ส่วนราชการที่เกี่ยวข้องพิจารณาหรือในหนังสือเชิญหนังสือเรียกคู่กรณีให้จัดส่งเอกสารหลักฐานหรือให้มาพบเจ้าหน้าที่ผู้รับผิดชอบเพื่อเจรจาไกล่เกลี่ยภายใน๗ วันทำการนับแต่วันที่ได้รับเรื่องข้อ๗เมื่อสำนักงานได้รับแจ้งผลการดำเนินการจากส่วนราชการที่เกี่ยวข้องหรือผลการเจรจาไกล่เกลี่ยแล้วเจ้าหน้าที่ผู้รับผิดชอบสรุปผลการพิจารณาดำเนินงานเสนอผู้บังคับบัญชาและแจ้งผลให้ผู้บริโภคทราบ ภายใน ๕ วันทำการข้อ๘ ในกรณีที่ผลการเจรจาไกล่เกลี่ยคู่กรณีไม่สามารถตกลงระงับข้อพิพาทที่เกิดขึ้นได้ให้เจ้าหน้าที่ผู้รับผิดชอบประมวลเรื่องเสนอผู้บังคับบัญชาพิจารณาสั่งการโดยเร็วในกรณีที่ผู้บังคับบัญชาเห็นสมควรยุติเรื่องหรือให้ดำเนินคดีแก่ผู้ประกอบธุรกิจให้เจ้าหน้าที่ผู้รับผิดชอบประมวลเรื่องเสนอต่อคณะกรรมการเฉพาะเรื่องหรือคณะอนุกรรมการที่คณะกรรมการคุ้มครองผู้บริโภคแต่งตั้งแล้วแต่กรณีเพื่อพิจารณาภายใน๑๐ วันทำการนับแต่วันที่ผู้บังคับบัญชาได้สั่งการดังกล่าวในกรณีที่เป็นการเสนอเรื่องต่อคณะกรรมการเฉพาะเรื่องหรือคณะอนุกรรมการที่คณะกรรมการคุ้มครองผู้บริโภคแต่งตั้งแล้วแต่กรณีหากคณะกรมการเฉพาะเรื่องหรือคณะอนุกรรมการที่คณะกรรมการคุ้มครองผู้บริโภคแต่งตั้งแล้วแต่กรณีได้พิจารณาและมีมติเห็นสมควรให้ดำเนินคดีกับผู้กระทำความผิดให้เจ้าหน้าที่ผู้รับผิดชอบประมวลเรื่องเสนอหน่วยงานเลขานุการคณะกรรมการคุ้มครองผู้บริโภคภายใน๑๐ วันทำการ นับแต่วันที่คณะกรรมการเฉพาะเรื่องหรือคณะอนุกรรมการที่คณะกรรมการคุ้มครองผู้บริโภคแต่งตั้งแล้วแต่กรณี ได้ให้การรับรองมติดังกล่าวเพื่อนำเสนอคณะกรรมการคุ้มครองผู้บริโภคพิจารณาต่อไปข้อ๙เมื่อคณะกรมการคุ้มครองผู้บริโภคมีมติในการประชุมแต่ละครั้งให้หน่วยงานเลขานุการคณะกรรมการคุ้มครองผู้บริโภคสรุปผลการประชุมและมติคณะกรรมการคุ้มครองผู้บริโภคจัดส่งให้เจ้าหน้าที่ผู้รับผิดชอบภายใน ๗วันทำการ นับแต่วันที่คณะกรรมการคุ้มครองผู้บริโภคมีมติและเจ้าหน้าที่ผู้รับผิดชอบมีหน้าที่แจ้งผู้บริโภคที่ร้องเรียนทราบผลการพิจารณาของคณะกรรมการคุ้มครองผู้บริโภคเป็นหนังสือภายใน๗ วันทำการ นับแต่วันที่ได้รับแจ้งผลการพิจารณาข้อ๑๐ให้หน่วยงานที่มีหน้าที่เผยแพร่ประชาสัมพันธ์ดำเนินการนำมติคณะกรรมการคุ้มครองผู้บริโภคเผยแพร่แก่ประชาชนทั่วไปหมวด ๒การปฏิบัติราชการเฉพาะเรื่อง ข้อ๑๑การปฏิบัติราชการในส่วนที่เกี่ยวกับการรับรองสมาคมตามมาตรา ๔๐ แห่งพระราชบัญญัติคุ้มครองผู้บริโภคพ.ศ. ๒๕๒๒ให้เจ้าหน้าที่ผู้รับผิดชอบดำเนินการดังนี้๑๑.๑ตรวจสอบเอกสารหลักฐานตาม แบบคำขอรับการรับรองเป็นสมาคมที่มีสิทธิและอำนาจฟ้องคดีเกี่ยวกับการละเมิดสิทธิของผู้บริโภค (แบบส.ค.บ. ๑) ให้เสร็จภายใน๑๕ วันทำการ นับแต่วันที่ได้รับคำขอจากสมาคม๑๑.๒กรณีเอกสารหลักฐานตามแบบ ส.ค.บ. ๑ที่สมาคมยื่นคำขอครบถ้วนและสมาคมนั้นเป็นสมาคมซึ่งมีลักษณะถูกต้องตามมาตรา ๔๐แห่งพระราชบัญญัติคุ้มครองผู้บริโภค พ.ศ. ๒๕๒๒ให้ประกาศชื่อของสมาคมและชื่อของคณะกรรมการของสมาคมไว้ในที่เปิดเผย ณสำนักงานคณะกรรมการคุ้มครองผู้บริโภคและประกาศทางวิทยุกระจายเสียงเป็นเวลาสามวันตามข้อ ๒ ของกฎกระทรวง ฉบับที่ ๙ (พ.ศ. ๒๕๔๐) ภายใน๒๐ วันทำการนับแต่วันที่ได้รับเอกสารประกอบคำขอครบถ้วน๑๑.๓กรณีเอกสารหลักฐานตามแบบ ส.ค.บ. ๑ที่สมาคมยื่นคำขอไม่ครบถ้วน ให้แจ้งสมาคมทราบภายใน ๗ วันทำการนับแต่วันที่เจ้าหน้าที่ผู้รับผิดชอบตรวจเอกสารหลักฐานตามแบบ ส.ค.บ. ๑เสร็จตามข้อ ๙.๑๑๑.๔กรณีมีเหตุอันควรสงสัยว่าสมาคมที่ยื่นคำขออาจมีลักษณะไม่ถูกต้องตามมาตรา ๔๐แห่งพระราชบัญญัติคุ้มครองผู้บริโภค พ.ศ. ๒๕๒๒ให้เสนอเรื่องขอความเห็นต่อคณะอนุกรรมการฝ่ายกฎหมายที่คณะกรรมการคุ้มครองผู้บริโภคแต่งตั้งโดยเร็ว๑๑.๕การสอบสวนข้อเท็จจริงและรวบรวมพยานหลักฐานในกรณีที่มีผู้คัดค้าน ให้ดำเนินการภายใน๓๐ วันทำการ นับแต่วันที่ได้รับคำคัดค้าน และให้ขยายระยะเวลาได้ไม่เกิน ๒ ครั้งๆละไม่เกิน ๑๕ วันทำการ แต่ต้องบันทึกเหตุผลการขยายระยะเวลาแต่ละครั้งไว้ในสำนวนการสอบสวนด้วย๑๑.๖เมื่อได้ดำเนินการเสร็จสิ้นตามข้อ ๑๑.๒ หรือข้อ ๑๑.๕แล้วแต่กรณี ให้นำเสนอคณะกรรมการคุ้มครองผู้บริโภคพิจารณาโดยเร็ว๑๑.๗กรณีคณะกรรมการคุ้มครองผู้บริโภคมีมติให้การรับรองสมาคมให้สำนักงานคณะกรรมการคุ้มครองผู้บริโภคเสนอแบบหนังสือรับรองให้สมาคมที่มีสิทธิและอำนาจฟ้องคดีเกี่ยวกับการละเมิดสิทธิของผู้บริโภค (แบบส.ค.บ. ๒) ให้ประธานกรรมการคุ้มครองผู้บริโภคเพื่อลงนามภายใน๗ วันทำการ นับแต่วันที่คณะกรรมการคุ้มครองผู้บริโภคมีมติและให้สำนักงานคณะกรรมการคุ้มครองผู้บริโภคส่งเรื่องไปลงประกาศในราชกิจจานุเบกษาพร้อมกับส่งหนังสือรับรองดังกล่าวให้แก่สมาคมภายใน๑๕ วันทำการ นับแต่วันที่คณะกรรมการคุ้มครองผู้บริโภคมีมติ๑๑.๘กรณีคณะกรรมการคุ้มครองผู้บริโภคมีมติไม่ให้การรับรองให้แจ้งสมาคมทราบภายใน ๑๕วันทำการ นับแต่วันที่คณะกรรมการคุ้มครองผู้บริโภคมีมติหมวด ๓การดำเนินการตามมติคณะกรรมการคุ้มครองผู้บริโภค ข้อ๑๒กรณีที่มีมติให้เปรียบเทียบผู้กระทำความผิด๑๒.๑เมื่อคณะกรรมการคุ้มครองผู้บริโภคมีมติให้เปรียบเทียบความผิดหรือผู้ได้รับมอบหมายจากคณะกรรมการคุ้มครองผู้บริโภคให้มีอำนาจเปรียบเทียบความผิดเห็นสมควรดำเนินการเปรียบเทียบความผิดบุคคลและหรือนิติบุคคลผู้กระทำความผิดตามพระราชบัญญัติคุ้มครองผู้บริโภคพ.ศ. ๒๕๒๒และที่แก้ไขเพิ่มเติมให้เจ้าหน้าที่ผู้รับผิดชอบประมวลเรื่องและจัดส่งสำนวนเรื่องให้หน่วยงานที่รับผิดชอบดำเนินคดีเพื่อดำเนินการเปรียบเทียบความผิดภายใน ๑ วันทำการนับแต่วันที่รับทราบผลการพิจารณาของคณะกรรมการคุ้มครองผู้บริโภคหรือผู้ได้รับมอบหมายแล้วแต่กรณี๑๒.๒ให้ผู้อำนวยการหน่วยงานที่รับผิดชอบดำเนินคดีสั่งการให้ผู้ประสานคดีดำเนินการตรวจสอบสำนวนเรื่องและเอกสารที่เกียวข้องและนำเสนอผู้บังคับบัญชาพิจารณาลงนามในหนังสือแจ้งให้ผู้กระทำความผิดชำระค่าปรับตามที่เปรียบเทียบภายใน๓ วันทำการ นับแต่วันที่ได้รับสำนวนเรื่อง๑๒.๓หนังสือแจ้งให้ผู้กระทำความผิดมาชำระค่าปรับตามมติคณะกรรมการคุ้มครองผู้บริโภคโดยกำหนดเวลาให้ผู้กระทำความผิดไปชำระค่าปรับภายใน ๗ วันนับแต่วันที่ได้รับหนังสือแจ้ง๑๒.๔เมื่อผู้กระทำความผิดได้มายินยอมชำระค่าปรับให้ผู้ประสานคดีแจ้งให้ผู้กระทำผิดกรอกรายละเอียดรับทราบข้อกล่าวหาตามแบบ คคบ. ๑คคบ. ๒, คคบ. ๓และ คคบ. ๔เสร็จแล้วตรวจสอบหลักฐานพร้อมนำเสนอผู้กล่าวหาและผู้มีอำนาจเปรียบเทียบความผิดนำผู้กระทำความผิดไปชำระเงินต่อเจ้าหน้าที่การเงินเก็บหลักฐานพร้อมสำเนาใบเสร็จรับเงินรวมไว้ในสำนวนเรื่องทั้งนี้ ให้ดำเนินการให้เสร็จสิ้นภายใน ๑ วันทำการ๑๒.๕ภายหลังล่วงเลยกำหนดระยะเวลาตามข้อ ๑๒.๓และมีพยานหลักฐานว่าผู้กระทำความผิดได้รับหนังสือแจ้งแล้วไม่ยินยอมให้เปรียบเทียบความผิดให้ผู้ประสานคดีสรุปเรื่องเสนอผู้บังคับบัญชาพิจารณามอบหมายให้ไปร้องทุกข์กล่าวโทษต่อพนักงานสอบสวนหรือส่งสำนวนเรื่องให้เจ้าหน้าที่คุ้มครองผู้บริโภคดำเนินคดีภายใน๓ วันทำการข้อ๑๓กรณีที่มีมติให้ดำเนินคดีเกี่ยวกับการละเมิดสิทธิของผู้บริโภคตามมาตรา ๓๙แห่งพระราชบัญญัติคุ้มครองผู้บริโภค พ.ศ. ๒๕๒๒๑๓.๑เมื่อได้รับสำนวนเรื่องการดำเนินคดีจากหน่วยงานเจ้าของเรื่องให้ผู้อำนวยการหน่วยงานที่รับผิดชอบดำเนินคดีมอบหมายผู้ประสานคดีตรวจสอบสำนวนเอกสารการดำเนินคดีสรุปข้อเท็จจริง จัดทำตารางรายละเอียดของผู้บริโภคให้แล้วเสร็จภายใน ๑๐ วันทำการนับแต่วันที่ได้รับสำนวนเรื่อง๑๓.๒กรณีจำเป็นต้องบอกเลิกสัญญาหรือบอกกล่าวหรือแจ้งให้ผู้ประกอบธุรกิจที่ถูกดำเนินคดีปฏิบัติตามกฎหมายให้จัดทำหนังสือบอกเลิกสัญญาหรือบอกกล่าวทวงถาม หรือหนังสือแจ้งให้ผู้ประกอบธุรกิจปฏิบัติภายในกำหนด๑๕ วัน เว้นแต่กรณีที่กฎหมายกำหนดไว้เป็นอย่างอื่น๑๓.๓ภายหลังล่วงเลยกำหนดระยะเวลาตามข้อ ๑๓.๒และมีพยานหลักฐานว่าผู้ประกอบธุรกิจได้รับหนังสือแจ้งแล้วไม่ปฏิบัติตามให้ผู้ประสานคดีนำเรื่องเสนอผู้บังคับบัญชาพิจารณาลงนามจัดส่งสำนวนเรื่องให้เจ้าหน้าที่คุ้มครองผู้บริโภคพิจารณาดำเนินคดีตามมติคณะกรรมการคุ้มครองผู้บริโภคภายใน ๕ วันทำการ๑๓.๔การดำเนินคดีตามมติคณะกรรมการคุ้มครองผู้บริโภคให้ผู้ประสานคดีติดตามคดีและประสานงานกับเจ้าหน้าที่คุ้มครองผู้บริโภคทุกๆ๓ เดือน และต้องรายงานผลการดำเนินคดีให้ผู้บังคับบัญชาและประธานกรรมการคุ้มครองผู้บริโภคทราบทุก๓๐ วันทำการ๑๓.๕ภายหลังการดำเนินคดีและศาลมีคำพิพากษาถึงที่สุดให้ผู้ประกอบธุรกิจแพ้คดีให้ผู้ประสานคดีแจ้งผลการดำเนินคดีให้กับผู้บริโภคทราบและหากมีความจำเป็นต้องดำเนินการบังคับคดีตามกฎหมายให้ผู้ประสานคดีดำเนินการเชิญผู้บริโภคในคดีมาประชุมชี้แจงและดำเนินการเกี่ยวกับการบังคับคดีภายใน๙๐ วันทำการ นับแต่วันที่ได้รับหมายบังคับคดีของศาลข้อ๑๔กรณีผู้ประกอบธุรกิจที่คณะกรรมการคุ้มครองผู้บริโภคมีมติให้ดำเนินคดีถูกศาลพิพากษาให้ฟื้นฟูกิจการพิทักษ์ทรัพย์เด็ดขาด หรือล้มละลายตามพระราชบัญญัติล้มละลาย พ.ศ. ๒๔๘๗และที่แก้ไขเพิ่มเติมให้เจ้าหน้าที่ผู้รับผิดชอบหรือผู้ประสานคดีมีหนังสือแจ้งให้ผู้บริโภคที่ร้องเรียนไปยื่นขอรับชำระหนี้ภายในระยะเวลาตามที่กฎหมายกำหนดข้อ๑๕ในกรณีที่มีความจำเป็นซึ่งจะดำเนินการให้แล้วเสร็จภายในเวลาที่กำหนดไว้ในระเบียบนี้ไม่ได้ให้เจ้าหน้าที่ผู้รับผิดชอบหรือผู้ประสานคดีรายงานเหตุที่ดำเนินการไม่แล้วเสร็จเพื่อขยายระยะเวลาต่อผู้บังคับบัญชาก่อนวันที่ครบกำหนดเวลาดังกล่าวประกาศณ วันที่ ๑๔ พฤษภาคม พ.ศ. ๒๕๔๗พลเอกธรรมรักษ์ อิศรางกูร ณ อยุธยารองนายกรัฐมนตรีประธานกรรมการคุ้มครองผู้บริโภคมยุรี/พิมพ์๑๖สิงหาคม ๒๕๔๗อมราลักษณ์/ศุภสรณ์/ตรวจ๒๖สิงหาคม ๒๕๔๗A+B[๑] รก.๒๕๔๗/พ๕๘ง/๖๓/๒๔ พฤษภาคม ๒๕๔๗